Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 247/14/8806	Košice, 30.6.2014
EEČ : 2-65-174-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v obci Bočiar, okres Košice - okolie, od septembra 2013 do 26. 05. 2014 ako otec XXXXX, nar. 06. 10. 2005, XXXXX, nar. 02. 11. 2006, XXXXX, nar. 15. 04. 2008 a XXXXX, nar. 16. 02. 2010, žijúcich u matky XXXXX, v obci Bočiar, okres Košice - okolie, neprispieval pravidelne na ich výživu, napriek tomu, že mu táto povinnosť vyplýva zo zákona o rodine, pritom výška alimentačnej povinnosti bola určená verdiktom Okresného súdu Košice -okolie sp. zn. 18C/119/2011 zo dňa 04. 07. 2011, s tým, že má mesačne platiť na syna Matúša 50 €, dcéru Janu 40 €, Kristínu 30 € a Luciu 30 €, tak mu vznikol dlh na bežnom výživnom 750 €, 

lebo zanikla trestnosť činu

Odôvodnenie:
Uznesením vyšetrovateľa OR PZ OKP 1. oddelenie vyšetrovania Košice - okolie zo dňa 26. 03. 2014 sp. zn. ČVS:ORP-119/1-VYS-KS-2014 bolo začaté a vznesené obvinenie XXXXX pre prečin zanedbania povinnej výživy podľa § 207 ods. 1, 3 písm. b) Tr. zákona.  

	Sociálne nežiadúceho konania sa mal páchateľ dopustiť tak, ako to deklaruje výrok totho rozhodnutia.

	Vyšetrovateľ OR PZ Košice - okolie OKP 1. oddelenie vyšetrovania Košice predložil 28. 05. 2014  spis s návrhom na postup podľa § 215 ods. 1 písm. h) Trestného poriadku. 

Preskúmaním dôkazného materiálu zabezpečeného v rámci prípravného konania som zistil, že návrh príslušníka PZ je seriózny a má solídnu oporu v dôkaznom statuse.

	Obvinený vypovedal, že o vyživovacej povinnosti vedel. Dodatočne zmeškanú alimentačnú povinnosť splatil. 

	Poškodená XXXXX pri výsluchu 26. 05. 2014 uviedla, že obvinený elementárnu rodičovskú povinnosť - prispievať na výživu detí - za stíhané obdobie  750 € dodatočne splnil. Pritom, podľa jej vyjadrenia, konanie XXXXX nemalo trvalo nepriaznivé následky.

Vzhľadom na konštatované fakty považujem aplikáciu ustanovenia § 215 odsek 1 písmeno h) Trestného poriadku za primeranú, majúcu objektívnu oporu v dôkaznom aparáte. Preto som rozhodol o zastavení trestného stíhania ako to deklaruje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor